Nege dood ná mislukte transitoroof | Maroela Media
Twee polisiebeamptes en sewe verdagtes is Vrydagaand dood tydens 'n waaghalsige aanval op 'n transitovoertuig.
Brig. Vishnu Naidoo, woordvoerder van die polisie, het gesê lede van die polisie se spesiale taakspan en misdaadintelligensie het inligting opgevolg dat 'n transitovoertuig beroof gaan word.
"'n Groep swaar gewapende verdagtes het omstreeks 19:00 op 'n transitovoertuig in Nongoma in KwaZulu-Natal toegeslaan."
Die verdagtes het plofstof gebruik om toegang tot die transitovoertuig te kry. Volgens Naidoo het polisiebeamptes onmiddellik na die toneel gehaas en 'n skietgeveg het tussen die beamptes en verdagtes uitgebreek.
"Sewe verdagtes en twee polisiebeamptes is doodgeskiet. Nog 'n polisiebeampte is in die been geskiet en is na 'n hospitaal geneem vir behandeling."
Die polisie het op vier AK47-aanvalsgewere en 'n BMW beslag gelê. Naidoo kon nie onmiddellik vir kommentaar bereik word oor of die polisie na nog verdagtes op soek is nie.
Genl. Khehla John Sitole, nasionale polisiehoof, het sy medelye uitgespreek teenoor die families van die beamptes wat in die skietery dood is.
"Dit is nog 'n hartseer dag vir die polisie en die land. Wanneer 'n polisiebeampte in die uitvoer van sy of haar pligte doodgemaak word, is die land in rou."
Stem ANC en DA….en ervaar die gevolge. Gesellig in die RSA….
Dis vreeslik hoe als so gebeur in die land. My man het ook vir lang tyd op die geldwaens gewerk so 14jaar terug. Was 1keer beroof in daai 12jaar diens wat hy in was. Hy wou al terug gaan maar ek se NEE. Geen mens is meer veilig waar jy ook al gaan nie.
Aan al die polisie lede se familie en vriende sterkte. RIV
Innige simpatie vir die 2 Hero Polisiemanne, Sterkstaan en rooie die skelm gemors uit !!!
Sewe minder it die tronk maar so sal dit aanhou. Hoog tyd dat die polisie met masjien gewere toegerus word in sulke gevalle. Daardie skurke het nie genade nie, dan sal hulle kry wat hulle toekom.